**ОБРАЗАЦ ЗА ПЛАН СПРЕМНОСТИ НА РИЗИКЕ**

Следећи образац се попуњава на српском и енглеском језику.

Опште информације:

* Назив надлежног органа одговорног за израду овог Плана,
* Уговорне стране у региону

1. РЕЗИМЕ СЦЕНАРИЈА ЕЛЕКТРОЕНЕРГЕТСКЕ КРИЗЕ

Укратко описати електроенергетске кризне сценарије идентификоване на регионалном и националном нивоу у складу са чланом 11 в Закона, укључујући опис примењених претпоставки.

2. УЛОГЕ И ОДГОВОРНОСТИ НАДЛЕЖНОГ ОРГАНА

Дефинисати улоге и одговорности Министарства и органа којима су делегирани послови.

Описати који су задаци, ако их има, делегирани другим органима.

3. ПОСТУПЦИ И МЕРЕ У ЕЛЕКТРОЕНЕРГЕТСКОЈ КРИЗИ

3.1. Националне процедуре и мере

(a) Описати процедуре које треба да се поштују у случајевима електроенергетске кризе, укључујући одговарајуће шеме о токовима информација;

(б) Описати мере за спречавање идентификованих ризика ;

(в) Описати мере за ублажавање електроенергетске кризе, посебно мере на страни потрошње и понуде, уз назнаку у којим околностима такве мере могу да се користе, а посебно покретаче сваке мере. Када се разматрају нетржишне мере, оне морају да буду прописно оправдане у складу са чланом 11 ж Закона и морају да буду у складу са регионалним и, где је то применљиво, билатералним мерама;

(г) Приказати оквир за ограничење испоруке електричне енергије и одредити под којим околностима се обавља испорука. Навести у погледу јавне и личне безбедности које категорије корисника електричне енергије имају право на посебну заштиту од обуставе испоруке и образложити потребу за таквом заштитом. Навести како оператор преносног система и оператор дистрибутивног система треба да делују да би смањили потрошњу;

(д) Описати механизме који се користе за информисање јавности о електроенергетској кризи.

3.2. Регионалне и билатералне процедуре и мере

(a) Описати договорене механизме за сарадњу унутар региона и за обезбеђивање одговарајуће координације пре и током електроенергетске кризе, укључујући процедуре за доношење одлуке за одговарајућу реакцију на регионалном нивоу;

(б) Описати све регионалне и билатералне мере које су договорене, укључујући све неопходне техничке, правне и финансијске аранжмане за спровођење тих мера. Приликом описивања таквих аранжмана, навести, између осталог, информације о максималним количинама електричне енергије које се могу испоручити на регионалном или билатералном нивоу, покретачким механизмима за пружање помоћи и могућностима да се затражи обустава испоруке , како се електрична енергија испоручује, као и о одредбама о правичној накнади трошкова. Описати националне мере неопходне за спровођење договорених регионалних и билатералних мера;

(c) Описати постојеће механизме за сарадњу и координацију активности, пре и током електроенергетске кризе, са другим Уговорним странама ван региона, као и са трећим земљама унутар релевантног синхроног подручја.

4. КРИЗНИ КООРДИНАТОР

Навести и дефинисати улогу кризног координатора. Навести контакт податке.

5. КОНСУЛТАЦИЈЕ СА ЗАИНТЕРЕСОВАНИМ СТРАНАМА

У складу са ставом 1. члана 4. ове уредбе, описати механизме који су коришћени, као и резултате спроведених консултација за израду овог плана са:

(a) релевантним енергетским субјектима у области електричне енергије и природног гаса,

(б) релевантним организацијама које заступају интересе неиндустријских купаца електричне енергије;

(в) релевантним организацијама које заступају интересе индустријских купаца електричне енергије;

(г) Агенцијом;

(д) оператором преносног система;

(ђ) оператором дистрибутивног система.

6. ТЕСТИРАЊЕ РЕАКЦИЈЕ У ХИТНИМ СЛУЧАЈЕВИМА

(a) Навести календар за периодичне, једном у две године регионалне (и, ако је то применљиво, и националне) симулације реаговања у реалном времену на електроенергетске кризе;

(б) Навести договорене процедуре и укључене актере.

За ажурирања Плана: укратко описати тестове спроведене од усвајања последњег Плана и главне резултате. Навести које мере су усвојене као резултат тих тестова.